চেরাগ আলী এখনও অকৃতদার। দার গ্রহণ করিবার সুযোগ বা দুর্যোগ কোনটাই তাঁহার জীবনে ঘটে নাই। কলেজ জীবনে অনেকটা লাজুক মুখচোরা ছিলেন বলিয়া মেয়েদের সাথে ঘনিষ্ট হইতে পারেন নাই। ইউনিভার্সিটি জীবনে তাঁহার চেরাগ-মার্কা নামের ছিরিতেই হউক বা অন্য কোন দৈব কারণেই হউক, তরুণীরা হাসিমুখে তাঁহাকে এড়াইয়া গিয়াছে, ফিরাইয়া দিয়াছে। দুই-চার জনকে পছন্দ করিয়া, ঘনিষ্ট হইবার চেষ্টা তদবির করিয়া ছিলেন বটে, তবে জল বেশিদূর গড়াইতে পারে নাই। ইহার জন্য অন-রে অনেক তুষের আগুন জ্বলিলেও, চেরাগ আলী  মুখে তাহা প্রকাশ করেন নাই। বরং পড়াশোনায় মনোযোগ দিয়া উত্তম ছাত্র হইবার আপ্রাণ চেষ্টা করিয়াছেন।  মাষ্টার্স পাশ করিয়া এক বছর একটি কলেজে অধ্যাপনা করিয়াছেন চেরাগ আলী। সেইখানে রোজ রোজ হবু-স্ত্রী খোঁজ করিয়াছেন। কয়েকজনকে পছন্দও হইয়াছে। কিন তাহাদের অন-রে দাগ কাটিতে অপারগ হইয়া, রাগ-অভিমান করিয়া, রণে ভঙ্গ দিয়াছেন। কেবল তাহাই নহে, অধ্যাপনা ছাড়িয়া দিয়া, অনেক ঘুরিয়া ফিরিয়া, চেষ্টা তদবির করিয়া বর্তমান চাকুরিতে যোগদান করিয়াছেন।  ইদানিং মা, চেরাগ আলীকে বিবাহের জন্য বড়ই তাগাদা দিতে লাগিলেন- হ্যারে বাবা চেরাগালী,  তোর বউ দেইখ্যা মরতে পারুম না! চেরাগ আলী তাই অসির হইল- বউ চাই, বউ। বুকের ভিতরে তরঙ্গের উপর তরঙ্গ আসিয়া আছাড় খাইয়া পড়িতেছে- বুক ভরা মধু, বাংলার বধু ঘরে আনিতে হইবে! বায়োডাটা চালাচালি বিস-র হইল। কিন হয় হয় করিয়াও বিবাহ হইল না। বিবাহের ঘটকালি জোড়া লাগিতে লাগিতে ভাঙ্গিয়া ভাঙ্গিয়া গেল। এক ঠোঁটকাটা পাত্রী বলিয়াই ফেলিল- আর যাহাকেই বিবাহ করুক, চেরাগ আলীর বউ হইবে না। নামই তাহা হইলে আসল বদনাম! চেরাগ আলী অনন্যোপায় হইয়া ঘটক পাখিভাই-র অফিসে ধরনা দিলেন। সাব্যস- হইল, চেরাগ আলী আপাততঃ বায়োডাটা বা ছবি কিছুই দিবেন না।  নিজেও পাত্রীর বায়োডাটা বা ছবি দেখিবেন না। যোগ্যমতন পাত্রীর সন্ধান পাইলে ঘটক পাখিভাই পাত্রীর সাথে চেরাগ আলীর সরাসরি সাক্ষাৎকারের ব্যবসা করিবে। তারপর দেখা যাইবে কোথাকার জল কোথায় গিয়া গড়ায়।